ABIKS TAOTLEJALE

Turuarendustoetus

2014

Sisukord

Sissejuhatus
1.	Mille alusel toetust antakse ja toetuse eesmärk
2.	Taotlejale esitatavad nõuded
3.	Toetatavad tegevused ja kulud
3.1.	Tegevused ja kulud, mida toetatakse:
3.2.	Kulud, mida toetusest ei hüvitata:
4.	Taotluse esitamine
4.1.	Taotluse täitmine
4.2.	Taotluse lisadokumendid
5.	Toetuse saamiseks esitatavad nõuded
5.1.	Toetuse suurus ja määr
5.2.	Taotluse läbivaatamine ja toetuse määramine
6.	Toetuse maksmine
6.1.	Kuludeklaratsiooni lisadokumendid
6.2.	Kuludeklaratsiooni täitmine
7.	Toetuse väljamakse teostamine osaliselt tasutud kuludokumentide alusel
7.1.	Kuludeklaratsiooni täitmine toetuse väljamakse teostamisel osaliselt tasutud kuludokumentide alusel
8.	Toetusest ei hüvitata:
9.	Kohapealne kontroll
10.	Toetuse tagasinõudmine
11.	Lisainfo

Sissejuhatus

Käesolev juhend on koostatud selleks, et aidata taotlejat turuarendustoetuse taotluse ettevalmistamisel. Siit leiab taotleja ülevaate toetatavate tegevuste, toetuse suuruse, taotlejale esitatavate nõuete ja vajalike dokumentide esitamise kohta. 

Juhendmaterjal on mõeldud mittetulundusühingutele, kes soovivad turuarendustoetust taotleda.

Soovime edu taotlemisel!

Turuarendustoetuse taotluste vastuvõtu, kontrollimise ja toetuse määramisega ning toetuse maksmisega tegeleb Põllumajanduse Registrite ja Informatsiooni Amet (PRIA).

Narva mnt 3, Tartu 51009
Tel 737 1 325, 737 1240
Faks 737 1201
E-post: turukorraldus@pria.ee
Kodulehekülg: www.pria.ee

Turuarendustoetuse saamise nõuded, toetuse taotlemise ja taotluse menetlemise täpse korra on kehtestanud Põllumajandusministeerium põllumajandusministri 06. jaanuar 2012. a määrusega nr 3 „Turuarendustoetuse taotlemise ja taotluse menetlemise kord, nende kulude loetelu, mille hüvitamiseks turuarendustoetust antakse, ning toetuse määr“.

Lai 39/41, Tallinn 15056
Tel 62 56 560
Faks 62 56 200
E-post: pm@agri.ee
Kodulehekülg: www.agri.ee

1.	Mille alusel toetust antakse ja toetuse eesmärk

Turuarendustoetuse maksmise aluseks on „Maaelu ja põllumajandusturu korraldamise seadus” ning põllumajandusministri 06. jaanuari 2012 määrus nr 3 „Turuarendustoetuse taotlemise ja taotluse menetlemise kord, nende kulude loetelu, mille hüvitamiseks turuarendustoetust antakse, ning toetuse määr”. 

Taotleja põllumajandustootjast liikmele ning põllumajandustootjale, kes ei ole taotleja liige, antav toetus on riigiabi komisjoni määruse (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT 358, 16.12.2006), tähenduses.

Taotleja põllumajandustoodete töötlejast liikmele ja taotleja liikmele, kes ei ole  põllumajandustootja ega põllumajandustoodete töötleja ning taotleja kaudu põllumajandustoodete töötlejale või põllumajandustoodetest muid tooteid töötlevale ettevõtjale antav toetus on vähese tähtsusega abi komisjoni määruse (EÜ) nr 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes (ELT L 379, 28.12.2006, lk 5-10), tähenduses. 

Turuarendustoetuse eesmärgiks on suurendada põllumajandustoodete turustamisvõimalusi, juurutada teadus- ja arendussaavutusi põllumajandustootmisse või põllumajandustoodete töötlemisse ning parandada põllumajandustoodete tootmist või töötlemist.

2.	Taotlejale esitatavad nõuded

Turuarendustoetust saab taotleda mittetulundusühing, kelle liikmetest vähemalt pooled on põllumajandustootjad, põllumajandustoodete töötlejad või neid ühendavad mittetulundusühingud.

Taotleja peab olema taotluse esitamise ajaks tegutsenud toiduainetööstuse või põllumajandustoodete tootmise valdkonnas vähemalt kaks aastat ning tal peab olema vähemalt viis liiget, kes on põllumajandustootjad, põllumajandustoodete töötlejad või neid ühendavad mittetulundusühingud.

Toetuse saamiseks peavad riigiabi või vähese tähtsusega abi saajatest vähemalt kolm neljandikku olema põllumajandustootjad või põllumajandustoodete töötlejad. 

Taotleja liikmed, kes saavad riigiabi või vähese tähtsusega abi  ning taotleja kaudu riigiabi või vähese tähtsusega abi saajad on äriühingud või füüsilisest isikust ettevõtjad.

Taotleja põllumajandustootjast liige ja põllumajandustootja, kes ei ole taotleja liige ning kes saavad riigiabi, peavad olema väikese või keskmise suurusega ettevõtjad  komisjoni määruse (EÜ) nr 800/2008, EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT L 214, 09.08.2008, lk 3–47), artikli 2 punkti 7 tähenduses.

Taotleja põllumajandustoodete töötlejatest liikmele ja taotleja liikmele, kes ei ole põllumajandustootja ega põllumajandustoodete töötleja ning taotleja kaudu põllumajandustoodete töötlejale või põllumajandustoodetest muid tooteid töötlevale ettevõtjale antakse vähese tähtsusega abi, mis ei tohi jooksva majandusaasta ja kahe eelneva majandusaasta jooksul koos taotletava toetusega ületada vähese tähtsusega abi piirmäära 200 000 eurot.
Taotleja põllumajandustoodete töötlejatest liikmetele ja toetatavas tegevuses taotleja kaudu osalevatele põllumajandustoodete töötlejatele ning taotleja liikmetele kes osutavad ka üldist majandushuvi pakkuvat teenust, jooksva majandusaasta ja kahe eelneva majandusaasta jooksul määruse nr 3 § 2 lõikes 2 nimetatud komisjoni määruse (EÜ) nr 1998/2006 kohaselt antud vähese tähtsusega abi ei tohi koos taotletava toetuse ja komisjoni määruse (EL) nr 360/2012, Euroopa Liidu toimimise lepingu artiklite 107 ja 108 kohaldamise kohta üldist majandushuvi pakkuvaid teenuseid osutavatele ettevõtjatele antava vähese tähtsusega abi suhtes, kohaselt antava abiga ületada ülemmäära 500 000 eurot.
NB! Eestis ei ole määruse (EÜ) nr 360/2012 alusel toetust antud.

Vähese tähtsusega abi saaja peab vastama järgmistele nõuetele:
1.	tal ei ole taotluse esitamise tähtpäeva seisuga riikliku maksu maksuvõlga või riikliku maksu maksuvõla tasumine on ajatatud. Maksuvõla tasumise ajatamise korral on maksud tasutud ajakava kohaselt;
2.	tema suhtes ei toimu likvideerimismenetlust ega ole tehtud pankrotiotsust;
3.	kui ta on saanud varem toetust riigieelarvelistest, Euroopa Liidu või välisvahenditest või muud tagastamatut vähese tähtsusega abi, mis on kuulunud tagasimaksmisele, on taotluse esitamise tähtpäeva seisuga tagasimaksmisele kuulunud summa tähtajal tagasi makstud või toetuse tagasimaksmise ajatamise korral on tagasimaksed tasutud ettenähtud tähtajal ja summas.

3.	Toetatavad tegevused ja kulud

3.1.	Tegevused ja kulud, mida toetatakse:

•	Turu-uuringute tegemine
Turu-uuringute  läbiviimise toetamise eesmärgiks on aidata põllumajandustoodete tootjatel ja töötlejatel turu hetkeolukorrast paremat ülevaadet saada ning seeläbi turul paremini orienteeruda. Turuarendustoetusest toetatakse turu-uuringuid, mis käsitlevad uusi ja olemasolevaid turge ning toodete ohutust, kvaliteeti, omadusi ja keskkonnasõbralike tootmismeetodite rakendamist. Turu-uuring tuleb tellida eelnevat turu-uuringu tegemise kogemust omavalt ning turu-uuringu tegemisele spetsialiseerunud uuringufirmalt.

Abikõlblikeks kuludeks on:
-	turu-uuringu tellimise kulud uuringufirmalt;
-	projektijuhtimisega seotud personali kulud ning sellelt arvestatud maksud (tulu- ja sotsiaalmaks, kohustuslik kogumispension, töötuskindlustus).

Toetuse suurus ühe taotleja kohta võib olla kokku kuni 19 200 eurot  Eesti turgu käsitleva turu-uuringu ning kokku kuni 32 000 eurot välisturgu käsitleva turu-uuringu tegemise korral.

•	Põllumajandustoodete ja töödeldud toodete tutvustamine
Põllumajandustoodete ja töödeldud toodete tutvustamise toetamise eesmärgiks on teavitada tarbijaid erinevatest tooteliikidest, nende toiteväärtuselistest eelistest ja soovitatavast kasutamisviisist ning Euroopa Liidu liikmesriikidest pärit toodetele avatud kvaliteedisüsteemidest. Teavituskampaania raames ei ole lubatud kutsuda tarbijat üles eelistama teatud kaubamärke või omamaiseid tooteid. Toodete teavituskampaaniate toetamise eesmärgiks ühisturundusmeetmena on tuua kasu kogu sektorile, mitte toetada üksikuid ettevõtteid. 

Abikõlblikeks kuludeks on:
-	üldisi tooteliike, nende toiteväärtuselisi eeliseid ja soovitatavat kasutamist ning Euroopa Liidu liikmesriikidest pärit toodetele avatud kvaliteedisüsteemide kohta käivat teavet käsitleva teavituskampaania väljatöötamisel kasutatava reklaamiteenuseid pakkuva ettevõtja tasu (sealhulgas reklaami kujundamise, tootmise ja  trükkimise kulud); 
-	televisioonis, raadios, trükimeedias, veebikeskkonnas ja alternatiivmeedias teabe avaldamise kulud; 
-	kampaania raames korraldatava ürituse puhul ruumide, sisustuse ja tehnika üür, kutsete valmistamise kulud ja teenindava personali kulud; 
-	projekti juhtimisega seotud personali kulud ning sellelt arvestatud maksud (tulu- ja sotsiaalmaks, kohustuslik kogumispension, töötuskindlustus). 

•	Messil või näitusel  osalemine ning nende korraldamine
Messil või näitusel osalemise ning nende korraldamise toetamise eesmärgiks on võimaldada ettevõtetel osaleda nii kodu- kui välismaal toimuvatel messidel või näitustel, samuti näitusi või  messe ise korraldada, pakkudes seeläbi ettevõtetele võimalust teadmiste vahetamiseks ning uute kontaktide leidmiseks. 

Abikõlblikeks kuludeks on:
-	messil või näitusel osalemise korral osalemistasu, stendi pinna üür, stendi kujunduse kulud, stendi sisustuse üür, stendil kasutatavate teenuste (sealhulgas elekter, vesi, internet) kulud, tootenäidiste veo- ja kindlustuse kulud, osaleva eksponendi ühe esindaja ja taotleja ühe esindaja reisi- ja majutuskulud ning reisikindlustuse kulud;
-	korraldamise korral ruumide, sisustuse ja tehnika üür ning messitehnika veokulud, tõlkekulud ning teenindava personali kulud; 
-	tutvustava teabematerjali koostamise ja trükkimise kulud;
-	üldisesse messikataloogi kandmise kulud; 
-	projekti juhtimisega seotud personali kulud ning sellelt arvestatud maksud (tulu- ja sotsiaalmaks, kohustuslik kogumispension, töötuskindlustus). 

Kui samal välismessil osalemiseks taotleb toetust mitu taotlejat, määrab PRIA taotlejatele tähtaja kokkuleppe saavutamiseks. Põhjendatud juhul võib samal välismessil osalemiseks toetust taotleda mitu taotlejat.

•	Eestis toimuval koolitusel või seminaril osalemine või nende korraldamine Koolitustel osalemise ja korraldamise toetamise eesmärgiks on pakkuda põllumajandustoodete tootjatele ja töötlejatele enesetäiendamisvõimalusi nii valdkonnaspetsiifilistel kui ka valdkonnaülestel teemadel. 

Abikõlblikeks kuludeks on:
-	koolitusel või seminaril osalejate osalemistasud ja sõidu- ning majutuskulud; 
-	koolituse või seminari korraldamise kulud (ruumide ja konverentsitehnika üür, konverentsitehnika veokulud, koolitusmaterjali kulud, tõlkekulud, lektori tasu, lektori sõidu- ja majutuskulud, teenindava personaliga seotud kulud); 
-	õppematerjali koostamise ja trükkimise kulud;
-	hea tootmistava juhendi koostamise ja väljaandmise kulud;
-	projekti juhtimisega seotud personali kulud ning sellelt arvestatud maksud (tulu- ja sotsiaalmaks, kohustuslik kogumispension, töötuskindlustus).

•	Väljaspool Eestit toimuva õppereisi korraldamine

Abikõlblikeks kuludeks on:
-	väljaspool Eestit toimuva õppereisi korraldamise kulud (osalejate ja taotleja ühe esindaja sõidu- ja majutuskulud, tõlkekulud, lektori tasu) tingimusel, et õppereisil osaleb vähemalt viis inimest ning õppereisi pikkus ei või ületada seitset  kalendripäeva; toetatakse ainult selliseid õppereise, mis koos mineku- ja tulekupäevadega kestavad kokku kuni seitse kalendripäeva. Ei ole lubatud toetatava õppereisi pikendamine osadeks jagamise kaudu või muul viisil, isegi kui see toimub omavahendite arvelt;
-	õppematerjali koostamise ja trükkimise kulud;
-	projekti juhtimisega seotud personali kulud ning sellelt arvestatud maksud (tulu- ja sotsiaalmaks, kohustuslik kogumispension, töötuskindlustus).

Abikõlblikud on ka toetatavate tegevuste elluviimisega seotud sõiduauto kasutamise kulu Vabariigi valitsuse 14. juuli 2006. a määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord“ §-des 4-6 sätestatud alustel.

3.2.	Kulud, mida toetusest ei hüvitata:

-	taotleja tööjõukulusid, välja arvatud juhul, kui need on seotud taotluses kirjeldatud tegevusega;
-	käibemaksu juhul, kui taotlejal on võimalik taotleda selle tagastamist „Käibemaksuseaduse alusel“;
-	taotleja üldhalduskulusid;
-	finantskulusid;
-	kulutusi teavituskampaaniale, mis kutsub tarbijat, töötlejat või edasimüüjat üles eelistama kodumaise päritoluga põllumajandustoodet või töödeldud toodet ainult selle päritolu tõttu;
-	kulutusi teavituskampaaniale, mis ei vasta „Toiduseaduse” §-s 39 ja “Reklaamiseaduses” sätestatud tingimustele;
-	teavituskampaania käigus sellise materjali (välja arvatud messikataloog) koostamise kulusid, mis sisaldavad ettevõtete nimetusi, logosid ja kaubamärke ning muid andmeid nende ettevõtete kohta.

4.	Taotluse esitamine

Turuarendustoetuse taotlusi võetakse vastu 1. veebruarist kuni 15. veebruarini PRIA keskuses aadressil:

Põllumajanduse Registrite ja Informatsiooni Amet
Narva mnt 3
51009 Tartu

Taotlust võib esitada ka elektrooniliselt taotleja poolt digitaalselt allkirjastatuna e-posti aadressil: turukorraldus@pria.ee.
Toetatavate tegevuste kulude hüvitamise taotlemiseks esitatakse iga tegevuse kohta eraldi taotlus. 
4.1.	Taotluse täitmine
Taotluse punktis nr 2 kirjutab taotleja tegevuse, millele toetust taotletakse ja taotletava toetussumma, mis saadakse taotluse punktis nr 7 esitatud abikõlblike kulude kogusummast 80% arvutamisel.
Taotluse punktis nr 3 märgib taotleja tegevuse nimetuse, tegevuse algus- ja lõppkuupäeva,  kirjeldab põhjalikult toetatava tegevuse eesmärke ja vastavust määruse §-s 3 lg 2 sätestatud eesmärkidele, lisaks kirjutab toetatava tegevuse kirjelduse, andes üksikasjaliku ülevaate projekti sisust ja tegevustest ning kavandatavast tulemusest. 
Taotluse punktis nr 4 taotleja näitab kas taotluse toetatav tegevus on suunatud põllumajandustootjatele, põllumajandustoodete töötlejatele või nii põllumajandustootjatele kui põllumajandustoodete töötlejatele. 
Taotluse punktide nr 5 ja 6 täitmisel tuleb täita nõuet, et toetuse saamiseks peavad riigiabi või vähese tähtsusega abi saajatest vähemalt kolm neljandikku olema põllumajandustootjad või põllumajandustoodete töötlejad. 
Järgmistes määrusega sätestatud  toetatavates tegevustes osalejatest: messil või näitusel osalemine ja messi või näituse korraldamine; Eestis toimuval koolitusel või seminaril osalemine või selle korraldamine; väljaspool Eestit toimuva õppereisi korraldamine, peavad vähemalt kolm neljandikku olema põllumajandustootjad või põllumajandustoodete töötlejad või nende töötajad. Kuna nendest tegevustest saavad reaalselt osa võtta ka füüsilised isikud, siis peab nimetatud tegevuste osavõtjatest kolm neljandikku moodustuma punktides nr 5 ja 6 nimetatud ettevõtjate töötajatest.
Taotluse punktide nr 5 ja 6 täitmisel jagab taotleja punktis 2 esitatud taotletava toetussumma vastavalt sellele, kas tegevuses osalevad põllumajandustootjad, põllumajandustoodete töötlejad või mittetulundusühingu liikmed, kes ei ole põllumajandustootjad ega põllumajandustoodete töötlejad.
Taotluse punktis nr 5 märgib taotleja vähese tähtsusega abi saajad ja eelnimetatud abi summad ettevõtja kohta. Vähese tähtsusega abi  saajateks on mittetulundusühingu põllumajandustöötlejatest liikmed ja liikmed, kes ei ole põllumajandustootjad ega põllumajandustoodete töötlejad ning teised toetatavas tegevuses taotleja kaudu osalevad põllumajandustoodete töötlejad.
Taotluse punktis nr 6 märgib taotleja riigiabi saajad ja eelnimetatud abi summad ettevõtja kohta. Riigiabi saajateks on mittetulundusühingu põllumajandustootjatest liikmed ja teised toetatavas tegevuses taotleja kaudu osalevad põllumajandustootjad.
Taotluse punktis nr 7 kirjutab taotleja lahti planeeritavad kululiigid määruse § 7 kohaselt, kululiikide maksumuse ilma maksudeta, käibemaksu, kululiigi kogumaksumuse koos kõikide maksudega ning kululiigi abikõlbliku kulu. Käibemaksu võib abikõlblike kulude hulka arvata vaid juhul, kui taotleja ei saa käibemaksu „Käibemaksuseaduse“ alusel tagasi taotleda. Juhul kui taotlejal on õigus käibemaksu tagasi taotleda, ei tohi taotleja käibemaksu toetatavate kulude hulka arvata. Kokku reale märgib taotleja kõikide kululiikide abikõlblike kulude kogusumma.
Juhul kui taotleja on esitanud taotluse punktis 5 riigiabi saajad ettevõtted, esitab taotleja põllumajandustootjatelt määruse lisas 2 toodud vormi kohase kinnituse selle kohta, et  põllumajandustootjad on väikese või keskmise suurusega ettevõtjad ning esitavad nimetatud kinnitused koos taotlusega. 
NB! Täpsemat infot väikese ja keskmise suurusega ettevõtja määratluse kohta saab Euroopa Komisjoni koostatud teatmikust: 
http://ec.europa.eu/enterprise/policies/sme/facts-figures-analysis/sme-definition/index_et.htm

4.2.	Taotluse lisadokumendid
Taotlusele tuleb lisada:
1.	taotleja seadusliku esindaja kinnitatud taotleja põhikirja ärakiri;
2.	taotleja liikmete nimekiri koos liikmete registrikoodidega või nende puudumise korral isikukoodidega;
3.	vajadusel taotleja seadusliku esindaja poolt väljastatud volitus allkirjaõiguslikkuse kohta;
4.	taotluse raames riigiabi saavatelt taotleja põllumajandustootjatest liikmetelt ja teistelt taotleja kaudu osalevatelt põllumajandustootjatelt kogutud kinnitused selle kohta, et nimetatud põllumajandustootja on väikese või keskmise suurusega ettevõtja;
5.	kui ostetava tegevuse kululiigi osaks oleva ostetud teenuse või toote maksumus ilma maksudeta ületab 2000 eurot, siis
•	ärakirjad väljavalitud hinnapakkumistele vastavatest pakkumiskutsetest  (vähemalt kolm ärakirja, taotleja peab tagama kasutatava raha kõige otstarbekama ja säästlikuma kasutamise ning pakkujate paljususe korral pidama pakkumiste üle läbirääkimisi võimaluse korral vähemalt kolme pakkujaga, määruse lisa nr 3);
•	vähemalt kolm võrreldavat ja toote või teenuse müüja poolt allkirjastatud hinnapakkumust koos pakkumise tingimuste loeteluga, mis osutavad hinnapakkumise spetsifikatsioonile. Väljavalitud hinnapakkumine ei tohi olla põhjendamatult kõrge võrreldes tavaliselt sarnase teenuse või toote eest  tasutava hinnaga. Kui taotleja ei ole valinud odavaimat hinnapakkumust, põhjendab ta tehtud valikut.
•	hinnavõrdlustabel (määruse lisa nr 4);
6.	kui pakkujaid on vähem kui kolm, siis taotleja seadusliku esindaja kinnitatud asjakohane kirjalik selgitus, miks polnud võimalik võtta kolme hinnapakkumust;
7.	kui ostetava tegevuse kululiigi osaks oleva ostetud teenuse või toote maksumus ilma maksudeta ei ületa 2000 eurot või kui asjaomases valdkonnas on ainult üks toote või teenuse pakkuja, esitab taotleja vähemalt ühe toote või teenuse müüja poolt allkirjastatud hinnapakkumise või koostanud toetatava tegevuse eeldatava maksumuse arvestuse kululiikide kaupa.
8.	kui taotleja taotleb toetust turu-uuringu tegemiseks, siis lähteülesanne olenemata turu-uuringu maksumusest. Turu-uuringu puhul esitatavas lähteülesandes on vajalik kirjeldada tellitava turu-uuringu täpne kontseptsioon, selgitus selle kohta, millistele küsimustele turu-uuring peab vastuse andma. Muuhulgas peaks turu-uuringu lähteülesanne sisaldama täpsemat loetelu teemadest, mida soovitakse uurida, nagu näiteks ülevaadet turu hetkeolukorrast, selle võimalustest ja vajadustest seoses konkreetse toote või toodetega; toote või toodete ekspordivõimalused konkreetsetele turgudele; hinnang võimalikele pakkujatele ja hankijatele ning võrdlus nõudlusega; potentsiaalsete ostjate analüüs; võimaliku tarbijaskonna soovid, rahulolu ja ostujõud; toote või toodetega seotud võimalikud ekspordimahud; ostu- ja müügihinnad (jae ja hulgi); prognoos toote või toodete tootmismahtude ja müügivõimaluste suurenemiseks; 
9.	kui taotleja taotleb toetust väljaspool Eestit toimuva õppereisi korraldamiseks, siis õppereisi programm, mis sisaldab muu hulgas andmeid õppereisil osalejate arvu ja külastatavate sihtkohtade kohta ning käsitletavate teemade nimekirja;
10.	vormikohane avaldus taotleja andmete kandmiseks põllumajandustoetuste ja põllumassiivide registrisse, kui tema andmed ei ole juba varem vastavasse registrisse kantud.

5.	Toetuse saamiseks esitatavad nõuded

Taotleja kaudu põllumajandustootjatele riigiabina antavat toetust võib kasutada ainult nende kulude hüvitamiseks, mis on tehtud pärast taotluse rahuldamise otsuse tegemist ja mille eest on tasutud taotluse esitamise aasta 9. oktoobriks. Tegevused peavad olema lõpetatud toetuse saamise aasta 31. detsembriks.

Taotleja kaudu põllumajandustoodete töötlejatele ja taotleja liikmetele, kes ei ole põllumajandustootjad ega põllumajandustoodete töötlejad antavat toetust võib kasutada ainult nende kulude hüvitamiseks, mis on tehtud ajavahemikus taotluse esitamise päevast ja mille eest on tasutud taotluse esitamise aasta 9. oktoobriks (k.a). Tegevused peavad olema lõpetatud toetuse saamise aasta 31. detsembriks.

Lisaks peab taotleja jälgima, et planeeritava tegevuse kulude hüvitamiseks ei ole ta saanud ega taotlenud toetust “Eesti maaelu arengukava 2007―2013” meetmete raames ega muud riigiabi ja vähese tähtsusega abi. Selle nõude täitmist kinnitab taotleja allkirjaga taotlusel.

Toetuse taotlemisel kehtib nõue, mille kohaselt hinnapakkuja ning tema osanik, aktsionär või liige ei tohi kuuluda taotleja liikmete hulka ega juhatusse, olenemata sellest, kas ostetava teenuse või toote maksumus ilma maksudeta on alla või ületab 2000 eurot, välja arvatud juhul, kui ostetavat toodet või teenust ei ole võimalik osta kolmandalt isikult. 

Tegevuste kulud, mida kavandatakse, ei tohi olla ebaproportsionaalselt suured ning need peavad olema vastavuses heade finantsjuhtimise põhimõtetega, eriti ökonoomsuse ja tasuvuse põhimõttega.

5.1.	Toetuse suurus ja määr

Turuarendustoetuse määruse § 7 lõigetes 1-5 sätestatud tegevuste kulude hüvitamiseks võib taotleda toetust kuni 80% ulatuses abikõlblikest kuludest.

Turu-uuringu tegemisega seotud tegevuste puhul võib toetuse suurus ühe taotleja kohta olla kokku kuni 19 200 eurot Eesti turgu käsitleva(te) turu-uuringu(te) ning kuni 32 000 eurot  välisturgu käsitleva(te) turu-uuringu(te) kohta. 

Väljaspool Eestit toimuva õppereisi korraldamise korral võib toetuse suurus ühe õppereisi kohta olla kuni 25 565 eurot ning ühe õppereisil osaleja kohta kuni 320 eurot päevas.

Toetuse maksimaalne suurus taotleja kohta on kuni
128 000 eurot juhul, kui taotleja on üht valdkonda esindav mittetulundusühing, mille liikmed on ainult üht valdkonda esindavad ettevõtjad ja erialaliidud;
256 000 eurot juhul, kui taotleja on mittetulundusühing, mille liikmed on vähemalt kahe erineva valdkonna erialaliidud, ning kui toetatavate tegevuste hulgas on mitut valdkonda hõlmavad tegevused.
Valdkonna erialaliiduna käsitletakse määruse tähenduses ühe põllumajanduse ja/või toiduainetööstuse alavaldkonna (näiteks piima töötlemine, piima tootmine, liha töötlemine, liha tootmine, teravilja tootmine jne) huve esindavat mittetulundusühingut. Mitme valdkonna erialaliite ühendavaks mittetulundusühinguks on määruse tähenduses seega mittetulundusühing, mille liikmeteks on vähemalt kaks erinevat põllumajanduse ja /või toiduainetööstuse alavaldkonda esindavat erialaliitu (näiteks mittetulundusühing, mille liikmeteks on piimatootjaid esindav mittetulundusühing ja lihatootjaid esindav mittetulundusühing) või mittetulundusühing, mille liikmeteks on leivatööstusi, piimatööstusi ja piimatootjaid esindavad mittetulundusühingud.

5.2.	Taotluse läbivaatamine ja toetuse määramine

PRIA vaatab taotluse läbi ning kontrollib taotluse esitamisel nõutavate dokumentide olemasolu, esitatud andmete õigsust ja taotleja vastavust toetuse saamise nõuetele. 

Välismessil osalemisega seotud kulude hüvitamiseks esitatud taotluse puhul kontrollib PRIA, et samal välismessil osalemiseks ei taotle toetust mitu taotlejat. Kui kontrolli tulemusena selgub, et samal välismessil osalemiseks taotleb toetust mitu taotlejat, siis määrab PRIA taotlejatele tähtaja kokkuleppe saavutamiseks. Kokkuleppe saavutamise korral võetakse kõik peale ühe taotluse tagasi ning vajaduse korral parandatakse taotlust. Põhjendatud juhul võib samal välismessil osalemiseks toetust taotleda mitu taotlejat. Mitu taotlejat võib erinevate stendidega ühel välismessil osaleda näiteks juhul kui on tegemist erinevate valdkondade ettevõtjatega, kes soovivad messil stendiga osaleda erinevates paviljonides. Eelnimetatud juhul otsustab PRIA, kas mitme taotleja samal välismessil osalemise toetamine on põhjendatud. 

PRIA kontrollib, et väljavalitud hinnapakkumine ei ole põhjendamatult kõrge võrreldes tavaliselt sarnase tegevusega. Lisaks kontrollitakse, et toote või teenuse pakkuja ning tema osanik või aktsionär või liige ei tohi kuuluda taotleja liikmete hulka ega juhatusse, olenemata sellest kas ostetava teenuse või toote maksumus ilma maksudeta on alla või ületab 2000 eurot, välja arvatud juhul, kui ostetavat toodet või teenust ei ole võimalik saada kolmandalt isikult.  

Kui rahuldatavates taotlustes taotletav toetuse summa ületab toetuse maksmiseks eelarveaastal ettenähtud vahendeid, vähendab PRIA taotlejatele makstava toetuse suurust võrdeliselt taotluses märgitud kuludega, lähtudes määruses nimetatud toetuse määrast. Kui PRIA vähendab makstava toetuse suurust võrreldes taotluses esitatud toetuse suurusega, esitab taotleja kümne päeva jooksul arvates määramise otsuse ärakirja või väljavõtte saamisest parandatud taotluse, milles on arvestatud toetuse määramise otsust. Parandatud taotluse esitamiseks võtab taotleja projekti teostamiseks välja valitud teostajalt või teenuse pakkujalt uue hinnapakkumise vastavalt parandatud pakkumiskutsele. Kui toetatava tegevuse väljavalitud elluviija loobub hinnapakkumise tegemisest, peab taotleja tegema uue pakkumiskutse ning leidma uue toote või teenuse pakkuja.

PRIA otsustab toetuse määramise või taotluse rahuldamata jätmise 40 tööpäeva jooksul taotluse esitamise tähtpäevast arvates. Taotlus jäetakse rahuldamata „Maaelu ja põllumajandusturu korraldamise seaduse” § 14 sätestatud juhtudel. 

6.	Toetuse maksmine

Toetus makstakse välja üks kord aastas 45 tööpäeva jooksul arvates kuludeklaratsiooni esitamise kuupäevast.

Toetust makstakse PRIA-le esitatud vormikohase kuludeklaratsiooni (määruse lisa nr 5) ning sellele lisatud kuluandmeid tõendavate dokumentide alusel taotlejatele, kellele on eelnevalt toetus määratud.

Toetuse saamiseks tuleb kuludeklaratsioon esitada hiljemalt 9. oktoobril 2014.

Toetust makstakse ainult esitatud kuludokumentide alusel. Juhul, kui taotleja projekt kestab taotluse esitamise kalendriaasta lõpuni, siis PRIA saab hüvitada ainult need kulud, mis on kuludokumentidega tõendatud ja mille eest on tasutud taotluse esitamise aasta 9. oktoobriks.

Juhul kui toetatava tegevuse elluviimise kulud erinevad taotluses näidatud kuludest, täpsustab taotleja taotluses esitatud andmeid ning esitab PRIA-le koos kuludeklaratsiooniga seletuskirja. Taotleja ei esita kuludeklaratsioonis andmeid uute kulude kohta.

6.1.	Kuludeklaratsiooni lisadokumendid
Kuludeklaratsioonis näidatud summad tuleb tõendada järgmiste dokumentide alusel: 
•	selle isiku, kellelt taotleja ostis teenuse või toote, väljastatud arve-saatelehe või arve ärakiri;
•	selle isikuga, kellelt taotleja ostis teenuse, sõlmitud töövõtulepingu ärakiri;
•	arvel ja/või töövõtulepingul märgitud rahalise kohustuse tasumist tõendava maksekorralduse ärakiri, väljatrükk või arvelduskonto väljavõte;
•	osutatud teenuse või toote üleandmist-vastuvõtmist tõendava dokumendi koopia;
•	kui taotlusel esitatud tegevus on turu-uuringu läbiviimine, siis turu-uuringu lõpparuanne. Juhul kui turu-uuring ei ole kuludeklaratsiooni esitamise tähtajaks täies mahus tehtud, esitab taotleja selle kohta asjakohase dokumendi kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on põllumajandustoote või töödeldud toote tutvustamine, siis kampaania materjali näidised, kampaania meediaplaan ning kokkuvõte kampaania tulemustest. Juhul kui kampaania ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on messil või näitusel osalemine või nende korraldamine, siis messil või näitusel osalemist tõendava nimekirja ärakiri (st messil või näitusel osalenute poolt allkirjastatud  ees- ja perekonnanimedega nimekirja), messikataloog või üritust kajastav muu teabematerjal ning esitletud tootenäidiste nimekiri. Juhul kui mess või näitus ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist; 
•	kui taotlusel esitatud tegevus on Eestis toimuval koolitusel või seminaril osalemine või selle korraldamine, siis koolitusel või seminaril osalemist tõendava nimekirja ärakiri, koolituse või seminari programm koos lektorite nimekirjaga ja käsitletud teemadega ning koolituse või seminari õppematerjali näidised. Juhul kui koolitus ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on väljaspool Eestit toimuva õppereisi korraldamine, siis õppereisil osalemist tõendav nimekirja ärakiri (st õppereisil osalenute poolt allkirjastatud ees- ja perekonnanimedega nimekirja), õppereisi programm koos külastatud sihtkohtade nimekirjaga, lektorite nimekirjaga ja käsitletud teemadega ning õppereisi materjalide näidised. Juhul kui õppereis ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	projektiga seotud personali kulude puhul palgatõendid projektiperioodi kohta ning asjaomase töötaja tööjuhendi või töölepingu ärakiri ja määruse lisas nr 6 esitatud tööajatabel juhul, kui projekti juhib taotleja lepinguline töötaja põhitöö osana ja põhitöö lepingu raames. Tööajatabelit ei tule esitada juhul, kui projekti juhtimiseks on sõlmitud eraldi leping või juhitakse projekti tööjuhendi alusel, milles on määratud projektijuhi täpsed tööülesanded, ning projektijuhtimise eest on määratud kindel töötasu. Juhul kui projektijuhtimisteenust ostetakse, esitab taotleja töövõtulepingu ja arve ärakirja. Taotleja ja teenusepakkuja poolt tehtavad projekti juhtimisega seotud personali kulud ning nendelt arvestatud maksud võivad moodustada kokku kuni 10% kogu projekti abikõlblikest kuludest.
•	maksekorralduse ärakiri või pangakonto väljavõte, mis tõendab projektijuhtimisteenuse ning sellelt arvestatud maksude (tulu- ja sotsiaalmaks, kohustuslik kogumispension, töötuskindlustus) tasumist;
•	auto kasutamise korral sõidukulude tõendamiseks ärakiri sõidupäevikust, mis sisaldab sõidukit kasutava isiku ees- ja perekonnanime, sõiduauto riikliku registreerimismärgi andmeid, sõiduauto spidomeetri alg- ja lõppnäitu ning iga tööülesande täitmiseks tehtud sõidu kuupäeva ja sõidu eesmärki. Sõiduauto kasutamise kulude hüvitamiseks toetuse taotlemise korral peetakse arvestust Vabariigi Valitsuse 14. juuli 2006. a määruse nr 164 „Isikliku sõiduauto teenistus-, töö ja ametisõitudeks kasutamise kulude hüvitise maksmise tingimused ja piirmäärad“ §-de 4-6 alusel;
•	määruse § 10 lõike 3 punktis 2 nimetatud dokumendid nende tegevuses osalejate puhul, kelle kohta nimetatud dokumente  taotluse esitamise ajal ei esitatud;
•	muud kulutuste tegemist tõendavad dokumendid või nende koopiad.

6.2.	Kuludeklaratsiooni täitmine 
Kuludeklaratsiooni punktis nr 2 kirjutab taotleja toetatava tegevuse nimetuse, tegevuse tegeliku toimumise algus- ja lõppkuupäeva. Lisaks annab taotleja põhjaliku ja üksikasjaliku ülevaate elluviidud tegevustest ja saavutatud tulemustest ning kirjutab hinnangu läbiviidud tegevuse eesmärkide saavutamisele. 
Kuludeklaratsiooni punkti nr 3 ei ole vajalik täita, kui toetuse taotleja ei soovi saada toetuse väljamakse tegemist osaliselt tasutud kuludokumentide alusel. 
Taotleja, kes soovib saada toetuse väljamakset osaliselt tasutud kuludokumentide alusel, täidab kuludeklaratsiooni punktid nr 3.1 ja 3.2.  
Kuludeklaratsiooni punktis nr 4 esitab taotleja projekti käigus tehtud kulutused ja kululiigid määruse § 7 kohaselt. Taotleja märgib iga kululiigi puhul millised dokumendid kulutuse tegemist tõendavad tuues deklaratsioonil ära dokumentide numbrid ja nimetused. Samas näitab taotleja kululiigiti maksumuse ilma maksudeta, käibemaksu, kululiigi kogumaksumuse koos kõikide maksudega ja kululiigi abikõlbliku kulu. Abikõlbliku kulu hulka arvatakse projektijuhtimiskulude puhul sotsiaal- ja tulumaks, pensionikindlustus ja töötuskindlustus. Käibemaksu võib abikõlblike kulude hulka arvata vaid juhul, kui taotleja  ei saa käibemaksu „Käibemaksuseaduse“ alusel tagasi taotleda. Juhul kui taotlejal on õigus käibemaksu tagasi taotleda, ei tohi taotleja käibemaksu toetatavate kulude hulka arvata. Kokku reale märgib taotleja kõikide kululiikide abikõlblike kulude kogusumma.

Kuludeklaratsiooni punktis nr 5 kirjutab taotleja toetuse kogusumma, mille arvutab punktis 4 esitatud abikõlblike kulude kogusummast 80%, kuid mitte üle määratud toetussumma.

Kuludeklaratsiooni punktide nr 6 ja 7 täitmisel tuleb täita nõuet, et toetuse saamiseks peavad riigiabi või vähese tähtsusega abi saajatest vähemalt kolm neljandikku olema põllumajandustootjad või põllumajandustoodete töötlejad. 
Järgmistes määrusega sätestatud  toetatavates tegevustes osalejatest: messil või näitusel osalemine ja messi või näituse korraldamine; Eestis toimuval koolitusel või seminaril osalemine või selle korraldamine; väljaspool Eestit toimuva õppereisi korraldamine, peavad vähemalt kolm neljandikku olema põllumajandustootjad või põllumajandustoodete töötlejad või nende töötajad. Kuna nendest tegevustest saavad reaalselt osa võtta ka füüsilised isikud, siis peab nimetatud tegevuste osavõtjatest kolm neljandikku moodustuma punktides nr 5 ja 6 nimetatud ettevõtjate töötajatest.

Kuludeklaratsiooni punktide nr 6 ja 7 täitmisel taotleja jagab punktis 5 esitatud toetuse kogusumma vastavalt sellele, kas tegevuses osalevad põllumajandustootjad, põllumajandustoodete töötlejad või mittetulundusühingute liikmed, kes ei ole põllumajandustootjad ega põllumajandustoodete töötlejad.
Kuludeklaratsiooni punktis nr 6 märgib taotleja vähese tähtsusega abi saajad ja eelnimetatud abi summad ettevõtja kohta. Vähese tähtsusega abi  saajateks on mittetulundusühingu põllumajandustöötlejatest liikmed ja liikmed, kes ei ole põllumajandustootjad ega põllumajandustoodete töötlejad ning teised toetatavas tegevuses taotleja kaudu osalevad põllumajandustoodete töötlejad.
Kuludeklaratsiooni punktis nr 7 märgib taotleja riigiabi saajad ja eelnimetatud abi summad ettevõtja kohta. Riigiabi saajateks on mittetulundusühingu põllumajandustootjatest liikmed ja teised toetatavas tegevuses taotleja kaudu osalevad põllumajandustootjad.

7.	Toetuse väljamakse teostamine osaliselt tasutud kuludokumentide alusel

Toetatava tegevuse elluviimist võib rahastada enne töö algust, teenuse või toote eest tasumist, kui toetuse saaja on piisavalt usaldusväärne ning tehtud töö või osutatud teenus on lõpetatud või toode on üle antud ning toetuse saaja on need vastu võtnud ja nende eest tasunud vähemalt omafinantseeringuga võrdse rahasumma. Toetuse saajal on võimalik taotleda tegevuse rahastamist, kui tegevus on lõpetatud enne taotluse esitamise aasta 9. oktoobrit, ehk viimasel kuludeklaratsiooni esitamise päeval. 

Sel juhul taotleja esitab pärast toetatava tegevuse täielikku elluviimist PRIA-le määruse lisas nr 5 toodud vormi kohase kuludeklaratsiooni (vaata „Abiks taotlejale“ punkt 5.2.) koos järgmiste dokumentidega:
•	 selle isiku, kellelt taotleja ostis teenuse või toote, väljastatud arve-saatelehe või arve ärakiri;
•	selle isikuga, kellelt taotleja ostis teenuse, sõlmitud töövõtulepingu ärakiri;
•	arvel ja/või töövõtulepingul märgitud rahalise kohustuse tasumist tõendava maksekorralduse ärakiri omafinantseeringu suuruse rahasumma ulatuses;
Omafinantseeringuga võrdne rahasumma on rahaline väärtus, mille toetuse saaja tasub isikule, kes osutas esitatud hinnapakkumise alusel toetatava tegevuse elluviimiseks toetuse saajale teenust, tegi tööd või müüs toote. Omafinantseeringuga võrdse rahasumma hulka loetakse kuludeklaratsiooniga lisatud kõikide arvete või arve-saatelehtede ärakirjadel  märgitud abikõlblikud kulud, millede summast on maha arvestatud tegevuse elluviimise rahastamise otsuse alusel toetuse saajale makstav toetussumma ja kõik mitteabikõlblikud kulud, mis mingil mõjuval põhjusel on arve-saatelehel või arve ärakirjal kajastatud. Arve-saatelehel või arve ärakirjal kajastatud mitteabikõlblike kulude hulka kuulub toetatava tegevuse käibemaks, kui toetuse saajal on võimalik taotleda selle tagastamist „Käibemaksuseaduse“ alusel, ning ka muud mitteabikõlblikud kulud, mis on mingil põhjusel kuludokumentides kajastatud.
•	osutatud teenuse või toote üleandmist-vastuvõtmist tõendava dokumendi koopia;
•	kui taotlusel esitatud tegevus on turu-uuringu läbiviimine, siis turu-uuringu lõpparuanne. Juhul kui turu-uuring ei ole kuludeklaratsiooni esitamise tähtajaks täies mahus tehtud, esitab taotleja selle kohta asjakohase dokumendi kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on põllumajandustoote või töödeldud toote tutvustamine, siis kampaania materjali näidised, kampaania meediaplaan ning kokkuvõte kampaania tulemustest. Juhul kui kampaania ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on messil või näitusel osalemine või nende korraldamine, siis messil või näitusel osalemist tõendava nimekirja ärakirja, messikataloog või üritust kajastav muu teabematerjal ning esitletud tootenäidiste nimekiri. Juhul kui mess või näitus ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist; 
•	kui taotlusel esitatud tegevus on Eestis toimuval koolitusel või seminaril osalemine või selle korraldamine, siis koolitusel või seminaril osalemist tõendava nimekirja ärakiri, koolituse või seminari programm koos lektorite nimekirjaga ning käsitletud teemadega ning koolituse või seminari õppematerjali näidised. Juhul kui koolitus ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	kui taotlusel esitatud tegevus on väljaspool Eestit toimuva õppereisi korraldamine, siis õppereisil osalemist tõendava nimekirja ärakirja, õppereisi programm koos külastatud sihtkohtade nimekirjaga, lektorite nimekirjaga ja käsitletud teemadega ning õppereisi materjalide näidised. Juhul kui õppereis ei ole kuludeklaratsiooni esitamise tähtajaks täies mahus toimunud, esitab taotleja selle kohta asjakohased dokumendid kümne tööpäeva jooksul pärast nimetatud tegevuse lõplikku elluviimist;
•	projektiga seotud personali kulude puhul palgatõendid projektiperioodi kohta ning asjaomase töötaja ametijuhendi või töölepingu ärakiri ja määruse lisas nr 6 esitatud tööajatabel juhul, kui projekti juhib taotleja lepinguline töötaja põhitöö osana ja põhitöö lepingu raames. Tööajatabelit ei tule esitada juhul, kui projekti juhtimiseks on sõlmitud eraldi leping või juhitakse projekti tööjuhendi alusel, milles on määratud projektijuhi täpsed tööülesanded, ning projektijuhtimise eest on määratud kindel töötasu. Juhul kui projektijuhtimisteenus ostetakse, esitab taotleja töövõtulepingu koopia ja arve ärakirja. Projektijuhtimistasu koos abikõlblike maksudega, sealhulgas nii taotleja enda poolt tehtava projektijuhtimise kui ka teenusepakkuja poolt tehtava projektijuhtimise tasu võib moodustada kokku kuni 10% kogu projekti abikõlblikest kuludest, mille hulka on arvestatud ka abikõlblikud maksud;
•	auto kasutamise korral sõidukulude tõendamiseks ärakiri sõidupäevikust, mis sisaldab sõidukit kasutava isiku ees- ja perekonnanime, sõiduauto riikliku registreerimismärgi andmeid, sõiduauto spidomeetri alg- ja lõppnäitu ning iga tööülesande täitmiseks tehtud sõidu kuupäeva ja sõidu eesmärki. Sõiduauto kasutamise kulude hüvitamiseks toetuse taotlemise korral peetakse arvestust Vabariigi Valitsuse 14. juuli 2006. a määruse nr 164 „Isikliku sõiduauto teenistus-, töö ja ametisõitudeks kasutamise kulude hüvitise maksmise tingimused ja piirmäärad“ §-de 4-6 alusel;
•	määruse § 10 lõike 3 punktis 2 nimetatud dokumendid nende ettevõtjate kohta, kelle kohta nimetatud dokumendid taotlemise hetkel ei esitatud;
•	muud kulutuste tegemist tõendavad dokumendid või nende koopiad.

PRIA teeb toetuse saaja tegevuse elluviimise rahastamise otsuse sellise aja jooksul, et nimetatud otsuse alusel makstav raha oleks võimalik kanda toetuse saaja arvelduskontole vähemalt 45 tööpäeva jooksul arvates kuludeklaratsiooni ja nõutud dokumentide saamisest, arvestades seejuures toetuse saaja usaldusväärsust.
Toetuse saaja võib tegevuse elluviimise rahastamise otsuse alusel saadud raha kasutada üksnes esitatud kuludeklaratsioonil ja sellele lisatud arvetel ja arve-saatelehtedel märgitud abikõlblike kulude eest tasumiseks.
 Kuludeklaratsioonil ja arvetel olevate kulude eest peab olema tasutud ning määruse lisas nr 7 toodud vormikohane rahalise kohustuse tasumise kinnitus koos makset tõendavate dokumentidega peab olema esitatud PRIA-le seitsme tööpäeva jooksul arvates tegevuse elluviimise rahastamise otsuse alusel makstud raha laekumisest. Seega peab toetuse saaja rahalise kohustuse tasumise kinnituse esitamisel lisama PRIA-lt saadud toetussumma edasi maksmist tõendavad maksekorraldused. Kui toetuse saaja ei ole esitamise tähtaegadest kinni pidanud, siis on PRIA-l õigus edaspidi keelduda toetuse saaja toetatava tegevuse elluviimise rahastamisest enne töö, teenuse või toote eest tasumist või nõuda tegevuse elluviimise rahastamise otsuse alusel makstud raha tagasi. 
PRIA kontrollib esitatud kuludeklaratsiooni ja lisatud dokumentide nõuetekohasust 25 tööpäeva jooksul arvates dokumentide saamisest. Kui kontrolli tulemusel selgub, et toetuse taotleja ei ole täitnud nõudeid või kui dokumendid ei ole nõuetekohased, maksab toetuse saaja tegevuse elluviimise rahastamise otsuse alusel saadud raha asjaomases ulatuses tagasi.
Toetuse saaja loetakse piisavalt usaldusväärseks, kui:
1. tal ei ole taotluse esitamise tähtpäeva seisuga riikliku maksu maksuvõlga või riikliku maksu maksuvõla tasumine on ajatatud. Maksuvõla tasumise ajatamise korral on maksud tasutud ajakava kohaselt;
2. tema suhtes ei toimu likvideerimismenetlust ega ole tehtud pankrotiotsust;
3. kui ta on saanud varem toetust riigieelarvelistest, Euroopa Liidu või välisvahenditest või muud tagastamatut vähese tähtsusega abi, mis on kuulunud tagasimaksmisele, on taotluse esitamise tähtpäeva seisuga tagasimaksmisele kuulunud summa tähtajal tagasi makstud või toetuse tagasimaksmise ajatamise korral on tagasimaksed tasutud ettenähtud tähtajal ja summas.
4. ta on varem tegevuse elluviimise rahastamise otsuse alusel saadud raha kasutanud sihipäraselt ja tähtaegselt.

7.1.	Kuludeklaratsiooni täitmine toetuse väljamakse teostamisel osaliselt tasutud kuludokumentide alusel
 Kuludeklaratsiooni vorm määruse lisa nr 5 täidetakse analoogiliselt „Abiks taotlejale“ punktis nr 5.2. „Kuludeklaratsiooni täitmine“. Taotleja, kes soovib saada toetuse väljamakset osaliselt tasutud kuludokumentide alusel täidab kuludeklaratsiooni punktid nr 3.1. ja 3.2. Seejuures kirjutab punkti nr 3.2. rahasumma, mis on võrdne omafinantseeringu summaga.
Pärast PRIA-poolset otsust osaliselt tasutud kuludokumentide alusel toetuse väljamakseks ja kuupäevast, mil toimus raha laekumine taotleja arvelduskontole, esitab toetuse saaja PRIA-le seitsme tööpäeva jooksul rahalise kohustuse tasumise kinnituse (määruse lisa nr 7) koos PRIA poolt saadud toetussumma edasimaksmist tõendavate maksekorralduste ärakirjade, nende väljatrükkide või arvelduskonto väljavõtetega. 
 Toetuse saaja ei tohi muuta enne PRIA poolse toetuse väljamakse tegemist esitatud kuludeklaratsioonil esitatud andmeid.

8.	Toetusest ei hüvitata:

1.	taotleja tööjõukulusid, välja arvatud juhul, kui need on seotud taotluses kirjeldatud tegevusega;
2.	käibemaksu juhul, kui taotlejal on võimalik taotleda selle tagastamist „Käibemaksuseaduse“ alusel;
3.	taotleja üldhalduskulusid;
4.	finantskulusid;
5.	kulutusi teavituskampaaniale, mis kutsub tarbijat, töötlejat või edasimüüjat üles eelistama kodumaise päritoluga põllumajandustoodet või töödeldud toodet ainult selle päritolu tõttu;
6.	kulutusi teavituskampaaniale, mis ei vasta „Toiduseaduse” §-s 39 ja “Reklaamiseaduses” sätestatud tingimustele;
7.	teavituskampaania käigus sellise materjali (välja arvatud messikataloog) koostamise kulusid, mis sisaldavad ettevõtete nimetusi, logosid ja kaubamärke ning muid andmeid nende ettevõtete kohta.

Toetus jäetakse taotlejale välja maksmata, kui
1) pärast toetuse määramise otsust tehakse kindlaks taotluse rahuldamata jätmise alused;
2) taotleja ei ole täitnud toetuse väljamaksmiseks olevaid tingimusi.

9.	Kohapealne kontroll

Taotleja toetuse saamise nõuetekohasuse kontrollimiseks on peadirektori poolt volitatud ametnikul pärast kuludeklaratsiooni ja kuludokumentide esitamist õigus viibida taotleja või tema esindaja juuresolekul taotleja hoones ja kinnisasjal ning kontrollida dokumente kohapeal. Juhul kui tegevused, mille kulude hüvitamiseks toetust saadi, ei ole kuludeklaratsiooni esitamise tähtpäevaks tehtud, tehakse vajaduse korral kontroll taotleja juures toetuse saamise aastale järgneva kalendriaasta jooksul. 

Taotleja on kohustatud säilitama tegevusega seotud dokumente ning tegevuse tulemusena valminud materjali kirjalikku taasesitamist võimaldaval viisil kümne aasta jooksul arvates toetuse väljamaksmisest ja tagama, et toetatava tegevuse kulud ja neid kajastavad kulu- ja maksedokumendid on muudest taotleja kulu- ja maksedokumentidest selgelt eristatavad.

Taotleja peab võimaldama PRIA-l kohapeal kontrollida tegevuse tulemusena valminud materjali ning tegevusega seotud muid asjaolusid, sealhulgas:

1.	turu-uuringu tellimise korral turu-uuringu lõpparuannet;
2.	põllumajandustoote ja töödeldud toote tutvustamise puhul kampaania materjali näidiseid, kampaania meediaplaani ning kokkuvõtet kampaania tulemustest;
3.	messil või näitusel osalemiseks ning nende korraldamise puhul näitusel või messil osalemist tõendava nimekirja ärakirja, näituse- või messikataloogi või üritust kajastavat muud teabematerjali ning esitletud tootenäidiste nimekirja;
4.	koolitusel või seminaril osalemise või nende korraldamise puhul koolitusel osalemist tõendavat dokumenti, koolitusel või seminaril osalenute nimekirja, koolituse või seminari programmi koos lektorite nimekirja ja käsitletud teemadega ning koolituse või seminari õppematerjali näidiseid;
5.	väljaspool Eestit toimuva õppereisi korraldamise puhul õppereisil osalemist tõendava  nimekirja ärakirja, õppereisi programmi koos lektorite nimekirja ja käsitletud teemadega ning õppereisi õppematerjalide näidiseid.

10.	Toetuse tagasinõudmine

Toetus nõutakse tagasi riigieelarve tuludesse „Maaelu ja põllumajandusturu korraldamise seaduse“ §-s 42 sätestatud alusel ja korras.

11.	Lisainfo

Toetuse saaja on kohustatud teavitama vähese tähtsusega abi saajaid kirjalikult neile määratud vähese tähtsusega abi summadest kahe nädala jooksul arvates PRIA otsuse ärakirja saamisest.